5. Euroopa Investeerimisfondi (EIF) kapitali suurendamine

6. Rahastamine

7. Koondtabel mitmeaastase finantsraamistiku rubriikide kaupa

SELETUSKIRI

1. Sissejuhatus

Kooskõlas komisjoni 27., 28. ja 29. mail Euroopa Liidu majanduse elavdamise paketi raames vastu võetud seadusandlike ettepanekutega esitatakse 2020. aasta paranduseelarve projekt nr 6, mis sisaldab 11 540,0 miljonit eurot kulukohustuste assigneeringuid ja 6 540,0 miljonit eurot maksete assigneeringuid. See projekt esitatakse lisaks ettepanekule muuta mitmeaastase finantsraamistiku määrust 2020. aasta osas.

2.Maksevõime toetamise vahend Euroopa Strateegiliste Investeeringute Fondi (EFSI) raames

EFSI määruse muutmise ettepaneku üks eesmärke on luua maksevõime toetamise vahend, mis kaasaks erakapitali COVID-19 kriisist mõjutatud ettevõtete maksevõime toetamiseks, et aidata taastada nende normaalne tegevus, soodustada kestlikkust ja kasumlikkust, tagada töökohtade säilimine ja toetada Euroopa ettevõtete konkurentsivõimet. Tegemist on EFSI tagatisfondi lisaassigneeringutega, millega toetatakse uuest maksevõime toetamise vahendist antavaid tagatisi ning suurendatakse Euroopa investeerimisnõustamise keskuse ja Euroopa investeerimisprojektide portaali maksevõime toetamise meetmete rahastamispaketti. Need assigneeringud võimaldaksid maksevõime toetamise vahendi käivitada juba 2020. aastal.

Kavandatavatest haldustoetuskuludest rahastatakse riskianalüüsi ja aruandlust, vastavuseeskirjade kehtestamist ja nende täitmise kontrollimist ning IT-kulusid.

eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 01 01 04 01 Euroopa Strateegiliste Investeeringute Fondi (EFSI) toetuskulud 2 000 000 2 000 000 01 04 05 02 EFSI tagatisfond – Maksevõime toetamise vahend 4 980 000 000 2 490 000 000 01 04 06 02 Euroopa investeerimisnõustamise keskus ja Euroopa investeerimisprojektide portaal – Maksevõime toetamise vahend 18 000 000 8 000 000 Kokku 5 000 000 000 2 500 000 000

3. Lisavahendid Euroopa Kestliku Arengu Fondile (EFSD)

COVID-19 pandeemia ja selle tagajärgede kõrvaldamiseks võetavate meetmete seas on ettepanek muuta EFSD määrust. Kehtiva mitmeaastase finantsraamistiku raames EFSD-le lisavahendite andmine suurendab fondi suutlikkust anda partnerriikides tagatisi ning see võimaldab nendes piirkondades COVID-19 pandeemiale kiiresti reageerida. Muudatusettepanekuga laiendatakse fondi tegevuspiirkonda Lääne-Balkani riikidele ja pikendatakse investeerimisperioodi, mille jooksul saab sõlmida EFSD tagatislepinguid rahastamis- ja investeerimistoimingute toetamiseks, ühe aasta võrra ehk kuni 31. detsembrini 2021.

Ettepanekuga on ette nähtud piiratud summad haldus- ja tehnilisele toele, mida on vaja määruse kehtivusaja pikendamiseks ja EFSD lepingute muutmiseks, et laiendada fondi tegevuspiirkonda Lääne-Balkani riikidele.

eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 01 01 04 02 Euroopa Kestliku Arengu Fondi (EFSD) toetuskulud 1 000 000 1 000 000 01 03 08 02 EFSD tagatisfondi rahastamine – Reageerimine COVID-19 puhangule 1 039 000 000 1 039 000 000 Kokku 1 040 000 000 1 040 000 000

4. Algatuse „REACT-EU“ käivitamine

Algatus „REACT-EU“ võimaldab liikmesriikidel kasutada Euroopa Regionaalarengu Fondis (ERF) ja Euroopa Sotsiaalfondis (ESF) eesmärgile „Investeeringud majanduskasvu ja tööhõivesse“ ettenähtud lisasummasid, et toetada tegevust, mis aitab kõrvaldada COVID-19 pandeemia tagajärgi piirkondades, kus kriisi mõju majandusele ja töökohtadele on olnud kõige suurem, ja teha ettevalmistusi majanduse taastamiseks, või suurendada omal algatusel assigneeringuid enim puudust kannatavate isikute jaoks loodud Euroopa abifondist toetatavatele programmidele.

eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 04 02 59 Euroopa Sotsiaalfond – Rahastamine REACT-EU raames 1 494 750 000 747 375 000 04 02 63 03 Euroopa Sotsiaalfond – Operatiivne tehniline abi – Rahastamine REACT-EU raames 5 250 000 2 625 000 04 06 03 01 Euroopa abifond enim puudust kannatavate isikute jaoks – Tegevuskulud – Rahastamine REACT-EU raames p.m. p.m. 04 06 03 02 Euroopa abifond enim puudust kannatavate isikute jaoks – Operatiivne tehniline abi – Rahastamine REACT-EU raames p.m. p.m. 13 03 59 Euroopa Regionaalarengu Fond (ERF) – Rahastamine REACT-EU raames 3 487 750 000 1 743 875 000 13 03 65 03 Euroopa Regionaalarengu Fond (ERF) – Operatiivne tehniline abi – Rahastamine REACT-EU raames 12 250 000 6 125 000 Kokku 5 000 000 000 2 500 000 000

Kuna olud on erakorralised, tehakse ettepanek võimaldada REACT-EU assigneeringuid kasutada eritingimustel (algsete eelmaksete märkimisväärselt suurem osakaal, 100 % ELi- poolne kaasrahastamine). Need vahendid tuleb kavandada ühe või mitme uue konkreetse prioriteetse suuna jaoks või vajaduse korral luua nende kasutamiseks uus spetsiaalne rakenduskava. Seda silmas pidades kohandatakse eelarvestruktuuri, lisades kolm uut eelarverida: ESFile ja enim puudust kannatavate isikute jaoks mõeldud Euroopa abifondile (jaotis 04 „Tööhõive, sotsiaalküsimused ja sotsiaalne kaasatus“) ning ERFile (jaotis 13 „Regionaal- ja linnapoliitika“). See tagab algatuse REACT-EU läbipaistva rakendamise ja aruandluse. Vahendite jaotus ESFi ja ERFi eelarveridade vahel on esialgne, sest kummagi fondi assigneeringute lõplik suurus selgub alles programmide vastuvõtmisel.

5. Euroopa Investeerimisfondi (EIF) kapitali suurendamine